NVS futbola izlase

NVS futbola izlase, pilnais nosaukums Neatkarīgo Valstu Sadraudzības futbola izlase, bija 1992. gadā izveidota futbola izlase, kas bija Padomju Savienības futbola izlases pēctece. Padomju Savienība bija ieguvusi tiesības piedalīties 1992. gada Eiropas čempionāta finālturnīrā, bet pašas valsts šajā laikā vairs nebija. NVS futbola izlase tika veidota no bijušās Padomju Savienības futbolistiem, izņemot Igaunijas, Latvijas un Lietuvas futbolistus. Arī Gruzija neietilpa Neatkarīgo Valstu Sadraudzībā, taču izlasē bija iekļauts viens Gruzijas futbolists.

Kategorija:Bijušās futbola izlases
Kategorija:Futbols Krievijā
Kategorija:Futbols Ukrainā
Kategorija:Futbols Baltkrievijā
Kategorija:Futbols Gruzijā
Kategorija:NVS